CELEX: 32010D0002
Language: da
Date: 2009-12-24 00:00:00
Title: 2010/2/: Kommissionens afgørelse af 24. december 2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF (meddelt under nummer K(2009) 10251) (EØS-relevant tekst)

5.1.2010   
            
            
               DA
            
            
               Den Europæiske Unions Tidende
            
            
               L 1/10
            
         KOMMISSIONENS AFGØRELSE
   af 24. december 2009
   om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF
   (meddelt under nummer K(2009) 10251)
   (EØS-relevant tekst)
   (2010/2/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 10a, stk. 13, og
   ud fra følgende betragtninger:
   
               (1)
            
            
               I direktiv 2003/87EF som ændret ved Europa-Parlamentets og Rådets direktiv 2009/29/EF (2) bestemmes det, at auktionering bør være det grundlæggende princip ved tildeling af drivhusgasemissionskvoter.
            
         
               (2)
            
            
               EU støtter en ambitiøs international aftale om klimaændringer, som tager sigte på at begrænse den globale temperaturstigning til 2 °C. Hvis andre industrilande og andre store drivhusgasemittenter ikke deltager i denne internationale aftale, vil det kunne føre til større drivhusgasemissioner i tredjelande, hvor der ikke er tilsvarende begrænsninger for drivhusgasemissioner (»carbon leakage«), og underminere integriteten af og fordelene ved EU's miljøforanstaltninger. For at mindske risikoen for carbon leakage bør EU ifølge direktiv 2003/87/EF — med forbehold af resultaterne af internationale forhandlinger — tildele gratiskvoter på 100 % af den mængde, der er fastlagt i henhold til de i artikel 10a omhandlede foranstaltninger, til sektorer eller delsektorer, som anses for at være udsat for en betydelig risiko for carbon leakage.
            
         
               (3)
            
            
               Senest den 31. december 2009 og hvert femte år derefter opstiller Kommissionen en liste over de sektorer eller delsektorer, som anses for at være udsat for en betydelig risiko for carbon leakage — i det følgende benævnt »liste over sektorer og delsektorer« — på grundlag af kriterierne i artikel 10a, stk. 14-17, i direktiv 2003/87/EF.
            
         
               (4)
            
            
               Ifølge artikel 10a, stk. 14,i direktiv 2003/87/EF skal Kommissionen med henblik på at fastlægge de sektorer og delsektorer, som anses for at være udsat for en betydelig risiko for carbon leakage, vurdere på EU-plan, i hvilket omfang den pågældende sektor eller delsektor på det relevante opdelingsniveau kan overvælte de direkte omkostninger vedrørende de krævede kvoter og de indirekte omkostninger fra de forhøjede elpriser, som bliver en konsekvens af direktiv 2003/87/EF, på produktpriserne, uden at der sker tab af betydelige markedsandele til mindre drivhusgaseffektive anlæg uden for EU. Disse vurderinger skal baseres på en gennemsnitlig kulstofpris i henhold til den konsekvensanalyse fra Kommissionen, som ledsager pakken af foranstaltninger til gennemførelse af EU's mål vedrørende klimaændringer og vedvarende energi for 2020, og, hvis de er tilgængelige, på oplysninger om handel, produktion og merværdi fra de seneste tre år for de enkelte sektorer eller delsektorer.
            
         
               (5)
            
            
               Det bestemmes i artikel 10a, stk. 15, i direktiv 2003/87/EF, at en sektor eller delsektor anses for at være udsat for en betydelig risiko for carbon leakage, hvis summen af direkte og indirekte ekstraomkostninger som følge af gennemførelsen af direktivet vil medføre en væsentlig stigning i produktionsomkostningerne, beregnet som en andel af bruttoværditilvæksten, på mindst 5 %, og hvis handelsintensiteten med tredjelande, defineret som forholdet mellem den samlede værdi af eksporten til tredjelande plus værdien af importen fra tredjelande og den samlede størrelse af EU's marked (årlig omsætning plus samlet import fra tredjelande), er over 10 %. Det bestemmes i artikel 10a, stk. 16, i direktiv 2003/87/EF, at en sektor eller delsektor også anses for at være udsat for en betydelig risiko for carbon leakage, hvis summen af direkte og indirekte ekstraomkostninger som følge af gennemførelsen af direktiv 2003/87/EF vil medføre en særlig stor stigning i produktionsomkostningerne, beregnet som en andel af bruttoværditilvæksten, på mindst 30 %, eller hvis handelsintensiteten med tredjelande, defineret som forholdet mellem den samlede værdi af eksporten til tredjelande plus værdien af importen fra tredjelande og den samlede størrelse af EU's marked (årlig omsætning plus samlet import fra tredjelande), er over 30 %.
            
         
               (6)
            
            
               Ved opstilling af listen over de sektorer og delsektorer, der anses for at være udsat for en betydelig risiko for carbon leakage, bør risikoen for carbon leakage som udgangspunkt vurderes på 3-cifret niveau (NACE-3-niveau) eller, hvis det er hensigtsmæssigt og dataene foreligger, på 4-cifret niveau (NACE-4-niveau). Sektorer og delsektorer bør opføres på listen over sektorer og delsektorer med den mest nøjagtige NACE-beskrivelse. Nogle sektorer, der ikke blev anset for at være udsat for en betydelig risiko for carbon leakage på NACE-4-niveau, er delt yderligere op, og der er gennemført en vurdering af flere af de delsektorer derunder, som på grund af bestemte kendetegn har en væsentligt anden indvirkning end resten af sektoren.
            
         
               (7)
            
            
               De oplysninger, der er nødvendige for opstilling efter kriterierne i artikel 10a, stk. 14-17, i direktiv 2003/87/EF, er indsamlet pr. december 2008 fra medlemsstaterne, Eurostat, offentlige og kommercielle kilder og erhvervssammenslutninger. Oplysninger, der ikke stammer fra medlemsstaterne eller en anden officiel kilde, er kontrolleret. Der er tillige anvendt fortrolige data bearbejdet af Eurostat.
            
         
               (8)
            
            
               Dataene i »Fællesskabets uafhængige transaktionsjournal« (CITL) anses for at levere de mest nøjagtige, pålidelige og gennemsigtige skøn over CO2-udledningerne fra de sektorer, der var opført i bilag I til direktiv 2003/87/EF, inden det blev ændret ved direktiv 2009/29/EF, og er derfor benyttet som den vigtigste kilde ved beregning af disse sektorers direkte omkostninger til kvoter.
            
         
               (9)
            
            
               Hvad angår procesudledninger af drivhusgasser fra nye aktiviteter, der er opført i bilag I til direktiv 2003/87/EF som ændret ved direktiv 2009/29/EF, gælder det for de sektorer, hvor der er et betydeligt antal små anlæg eller anlæg, der i perioden 2005-2007 og 2008-2012 ikke er omfattet af kvotehandelsordningen, eller som der ikke er nogen data for i CITL, eller hvor udledningerne ikke har kunnet tilordnes på NACE-4-niveau, at dataene er indhentet fra medlemsstaterne og fra EU's drivhusgasopgørelse for de pågældende år. Til vurdering af det elforbrug, der skal benyttes til beregning af de indirekte omkostninger fra de forhøjede elpriser, har Eurostat ingen data til rådighed, og de data, der er indhentet direkte hos medlemsstaterne, må anses for de mest pålidelige data, der foreligger. Til vurdering af bruttoværditilvæksten er der benyttet data fra Eurostats statistik over erhvervsstrukturer, da den anses for at være den mest nøjagtige kilde. De data, som Eurostat stiller til rådighed i Comext-databasen vedrørende medlemsstaternes handel indbyrdes og med tredjelande, anses for at være de mest pålidelige data om den samlede værdi af eksporten til tredjelande og importen fra tredjelande og den samlede årlige omsætning i EU.
            
         
               (10)
            
            
               Vurderingerne er baseret på en gennemsnitlig kulstofpris i henhold til den konsekvensanalyse fra Kommissionen, som ledsager pakken af foranstaltninger til gennemførelse af EU's mål vedrørende klimaændringer og vedvarende energi for 2020 (3). Ud fra det mest relevante scenarie, hvori tilgodehavender fra fælles gennemførelse (JI) og mekanismen for bæredygtig udvikling (CDM) også indgår, bliver resultatet en kulstofpris på 30 EUR pr. ton CO2-ækvivalent.
            
         
               (11)
            
            
               For at kunne vurdere de direkte ekstraomkostninger ved gennemførelsen af direktiv 2003/87/EF er det nødvendigt at tage højde for den kvotemængde, den pågældende sektor vil være nødt til at købe for ikke at blive anset for at være udsat for en betydelig risiko for carbon leakage. Ifølge artikel 10a, stk. 11, i nævnte direktiv skal den mængde gratiskvoter, der tildeles til sådanne sektorer i 2013, udgøre 80 % af den mængde, der er fastlagt i overensstemmelse med artikel 10, stk. 1, og derefter skal mængden hvert år nedsættes med lige store mængder, således at den når 30 % i 2020 med henblik på at bringe den ned på nul i 2027. For de benchmarks, der fastsættes efter artikel 10a, stk. 1, tages der udgangspunkt i den gennemsnitlige præstation for de 10 % mest effektive anlæg i sektoren eller delsektoren i EU i 2007-2008, og der skal tages hensyn til de mest effektive teknikker, substitutter og alternative produktionsprocesser.
            
         
               (12)
            
            
               De benchmarks, der skal fastsættes efter artikel 10a, stk. 1, i direktiv 2003/87/EF, bliver først vedtaget ved udgangen af 2010. En vurdering af de direkte omkostninger på grundlag af disse benchmarks kan derfor først tages i betragtning i forbindelse med en revision af listen over sektorer og delsektorer. For at kunne opstille listen over sektorer og delsektorer er det derfor nødvendigt at foretage et skøn over de kvotemængder, der skal tildeles gratis. Disse skøn skal foretages på EU-niveau for årene 2013 og 2014. Det bedste skøn i forbindelse med nærværende afgørelse, som afspejler de strenge krav, der stilles til benchmarks, og opfylder kravet om lineær nedsættelse, er, at de ikkeudsatte sektorer får behov for at købe 75 % af deres kvoter i 2013 og 2014.
            
         
               (13)
            
            
               Vurderingen af de indirekte omkostninger er baseret på den emissionsfaktor for elproduktion på 0,465 ton CO2 pr. MWh som gennemsnit for EU, som hidrører fra den modelbaserede analyse af EU's politikpakke vedrørende klimaændringer og vedvarende energi fra 2008 (4), som er benyttet i den konsekvensanalyse fra Kommissionen, som ledsager pakken af foranstaltninger til gennemførelse af EU's mål vedrørende klimaændringer og vedvarende energi for 2020. Det er hensigtsmæssigt at benytte gennemsnittet for EU, da kravet om vurdering af præstationerne på EU-plan derved opfyldes, og da det afspejler de faktiske emissioner i forbindelse med elproduktionen i EU.
            
         
               (14)
            
            
               Ifølge artikel 10a, stk. 17, i direktiv 2003/87/EF kan listen suppleres efter gennemførelsen af en kvalitativ vurdering, der, når de relevante oplysninger er tilgængelige, tager højde for: hvorvidt de enkelte anlæg i den berørte sektor eller delsektor har mulighed for at reducere emissionsniveauerne eller elforbruget — herunder inddrages, hvor det er relevant, den stigning i produktionsomkostningerne, som de dertil hørende investeringer kan medføre, f.eks. ved at anvende de mest effektive teknikker; nuværende og fremtidige markedskendetegn, bl.a. tilfælde, hvor handelsintensiteten eller stigningerne i direkte og indirekte omkostninger ligger tæt på en af tærsklerne; fortjenstmargenerne som en mulig indikator for langsigtede investeringer eller beslutninger om flytning.
            
         
               (15)
            
            
               Der er gennemført en kvalitativ vurdering af flere sektorer og delsektorer, som ikke efter de kvantitative kriterier i artikel 10a, stk. 14 og 15, i direktiv 2003/87/EF anses for at være udsat for carbon leakage. Der er hovedsagelig gennemført en kvalitativ vurdering af sektorer, der ikke var tilstrækkelig repræsenteret ved den kvantitative vurdering, og sektorer, som må anses for grænsetilfælde, eller som der kun foreligger dårligt eller slet intet statistisk materiale om, og som medlemsstaterne eller repræsentanter for erhvervslivet har benyttet plausible ræsonnementer og velunderbyggede anmodninger til at ønske kvalitativt analyseret. Ifølge den vurdering må nogle af de undersøgte sektorer anses for at være udsat for en betydelig risiko for carbon leakage. De sektorer og delsektorer, der således er tilføjet på listen, er opført særskilt i del 3 i bilaget til nærværende afgørelse.
            
         
               (16)
            
            
               De sektorer og delsektorer, som der inden for de givne tidsrammer ikke har kunnet foretages en komplet analyse af ved denne lejlighed, eller som der kun foreligger utilstrækkelige og ufuldstændige data om, eksempelvis fremstilling af mursten og tagtegl, vil snarest muligt blive vurderet på ny efter direktivets artikel 10a, stk. 13, og, afhængigt af analysens resultat, føjet til listen.
            
         
               (17)
            
            
               Der er gennemført en kvalitativ vurdering af sektoren »Færdigbehandling af tekstiler« (NACE-kode 1730), primært fordi der ikke foreligger nogen officielle samhandelsdata på EU-plan at bedømme handelsintensiteten på, og fordi alle andre tekstilsektorer er stærkt handelsintensive. Vurderingen viste, at presset fra den internationale konkurrence er stigende, at produktionen i EU har været stærkt faldende i de seneste år, og at fortjenstmargenen i de analyserede år har været negativ eller meget beskeden, hvilket sætter en grænse for, hvor meget anlæggene kan investere i at reducere emissionerne. Under indtryk af disse faktorers samlede påvirkning må sektoren anses for at være udsat for en betydelig risiko for carbon leakage.
            
         
               (18)
            
            
               Der er gennemført en kvalitativ vurdering af sektoren »Fremstilling af finerplader; fremstilling af krydsfiner, møbelplader, spånplader, fiberplader og andre plader« (NACE-kode 2020). Vurderingen viste, at der er begrænsede muligheder for emissionsreduktioner uden betydelige omkostningsstigninger, at markedsforholdene er vanskelige, eksempelvis høj prisfølsomhed og tiltagende import fra lande med lave produktionsomkostninger, og at ekstraomkostningerne som følge af gennemførelsen af direktiv 2003/87/EF har betydelig indflydelse på fortjenstmargenen, hvilket sætter en grænse for, hvor meget anlæggene kan investere i at reducere emissionerne. Under indtryk af disse faktorers samlede påvirkning må sektoren anses for at være udsat for en betydelig risiko for carbon leakage.
            
         
               (19)
            
            
               Der er gennemført en kvalitativ vurdering af sektoren »Fremstilling af basisplast« (NACE-kode 2416). En vurdering ud fra de aktuelle markedsforhold viste, at der er en høj grad af integration med andre dele af den kemiske industri, der anses for at være udsat for en betydelig risiko for carbon leakage, at priserne fastsættes på verdensmarkedet, så ensidige prisforhøjelser er udelukket, og at producenter i nogle tredjelande har forvredet verdensmarkedet og EU-markedet ved deres illoyale handelspraksis. Hvad angår prognoserne for markedsforholdene udviser sektoren, der allerede ligger tæt på handelsintensitetsgrænsen på 30 %, en kraftig importstigning, som vil fortsætte først og fremmest som følge af store nye investeringer i Mellemøsten. Under indtryk af disse faktorers samlede påvirkning må sektoren anses for at være udsat for en betydelig risiko for carbon leakage.
            
         
               (20)
            
            
               Der er gennemført en kvalitativ vurdering af sektoren »Støbning af jernprodukter« (NACE-kode 2751), primært fordi der ikke foreligger nogen officielle samhandelsdata på EU-plan at bedømme handelsintensiteten på, da de vigtigste støberivarer henhører under forskellige grupper i Eurostats Comext-database. Vurderingen viste, at bekæmpelsespotentialet er begrænset, hvilket skyldes delvis uundgåelige procesrelaterede emissioner, og at der er begrænsede midler til at investere i bekæmpelsesteknologi, hvilket skyldes, at fortjenstmargenen påvirkes betydeligt af ekstraomkostningerne som følge af gennemførelsen af direktiv 2003/87/EF. Markedet er kendetegnet ved en lav koncentrationsgrad på udbudssiden, hvorimod koncentrationsgraden er høj i kundesektorerne. Det betyder, at der i sektoren kun er ringe muligheder for at overvælte ekstraomkostninger. Foreliggende samhandelsdata fra alternative kilder tyder også på, at den internationale handel med støberivarer er i stigning. Under indtryk af disse faktorers samlede påvirkning må sektoren anses for at være udsat for en betydelig risiko for carbon leakage.
            
         
               (21)
            
            
               Der er gennemført en kvalitativ vurdering af sektoren »Støbning af letmetalprodukter« (NACE-kode 2753), primært fordi der ikke foreligger nogen officielle samhandelsdata på EU-plan at bedømme handelsintensiteten på, da de vigtigste støberivarer henhører under forskellige grupper i Eurostats Comext-database. Vurderingen viste et marked, der er karakteriseret ved en lav koncentrationsgrad og stærk afhængighed af efterspørgslen i én koncentreret kundesektor. Det betyder, at der i sektoren kun er ringe muligheder for at overvælte ekstraomkostninger. Desuden har der i sektoren været tale om tab eller kun meget beskedne fortjenester i de analyserede år, hvilket indskrænker mulighederne for investering i bekæmpelsesteknologi og kan forværres yderligere af ekstraomkostninger. Foreliggende samhandelsdata fra alternative kilder tyder også på, at den internationale handel med støberivarer er i stigning. Under indtryk af disse faktorers samlede påvirkning må sektoren anses for at være udsat for en betydelig risiko for carbon leakage.
            
         
               (22)
            
            
               Ved opstilling af listen over sektorer og delsektorer skal der, når de relevante oplysninger er tilgængelige, tages hensyn til, i hvilket omfang tredjelande, som repræsenterer en afgørende andel af den globale produktion i sektorer eller delsektorer, der anses for at være udsat for risiko for carbon leakage, fuldt og fast forpligter sig til at reducere drivhusgasemissionerne i de pågældende sektorer eller delsektorer og inden for samme tidsplan i et omfang, der svarer til EU's. På indeværende tidspunkt har kun Norge, Island og Schweiz indgået sådanne forpligtelser, og de repræsenterer ikke tilsammen en afgørende andel af den globale produktion i de sektorer eller delsektorer, der anses for at være udsat for risiko for carbon leakage. Hvad angår kulstofeffektiviteten, er de nødvendige relevante oplysninger til vurderingen ikke tilgængelige, da de statistiske definitioner ikke er sammenlignelige, og der generelt savnes globale oplysninger med den fornødne opdeling og detaljeringsgrad på sektorniveau. Derfor har kriterierne i artikel 10a, stk. 18, i direktiv 2003/87/EF ikke haft nogen indflydelse på listen over sektorer og delsektorer.
            
         
               (23)
            
            
               Den vurdering, listen over sektorer og delsektorer bygger på, har omfattet alle NACE-koder fra 1010 til 3720, dvs. råstofudvinding og fremstillingsvirksomhed. I løbet af 2010 vil Kommissionen foretage en analyse af enkelte andre industrisektorer uden for dette NACE-kodeinterval, som har stationære anlæg, der potentielt er omfattet af bestemmelserne om carbon leakage i EU's kvotehandelsordning. De industrisektorer, som måtte opfylde kriterierne i artikel 10a, stk. 14-17, i direktiv 2003/87/EF, vil blive tilføjet på listen ved den årlige ajourføring.
            
         
               (24)
            
            
               Listen finder anvendelse på 2013 og 2014 med forbehold af resultaterne af internationale forhandlinger.
            
         
               (25)
            
            
               En række interesserede parter, deriblandt medlemsstaterne, erhvervssammenslutninger, miljø-ngo'er og akademiske kredse, har deltaget i høringen om listen over sektorer og delsektorer, og der er stillet oplysninger om processen til rådighed på Kommissionens websted (5).
            
         
               (26)
            
            
               Foranstaltningerne i denne afgørelse er i overensstemmelse med udtalelse fra Udvalget for Klimaændringer —
            
         VEDTAGET FØLGENDE AFGØRELSE:
   Artikel 1
   Sektorerne og delsektorerne på listen i bilaget anses for at være udsat for en betydelig risiko for carbon leakage.
   I løbet af 2010 vil Kommissionen foretage en analyse af enkelte andre industrisektorer, der ikke ligger inden for det analyserede NACE-kodeinterval (1010-3720), men som har stationære anlæg, der potentielt er omfattet af bestemmelserne om carbon leakage i EU's kvotehandelsordning. De industrisektorer, som måtte opfylde kriterierne i artikel 10a, stk. 14-17, i direktiv 2003/87/EF, vil blive tilføjet på listen ved den årlige ajourføring.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 24. december 2009.
      
         
            På Kommissionens vegne
         
         Stavros DIMAS
         
            Medlem af Kommissionen
         
      
   
   
      (1)  EUT L 275 af 25.10.2003, s. 32.
   
      (2)  EUT L 140 af 5.6.2009, s. 63.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al. (2008): Model-based Analysis of the 2008 EU Policy Package on Climate Change and Renewables, Primes Model — E3MLab/NTUA, June 2008:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      BILAG
      
         Sektorer og delsektorer, som i medfør af artikel 10a, stk. 13, i direktiv 2003/87/EF anses for at være udsat for en betydelig risiko for carbon leakage
      
      1.   PÅ NACE-4-NIVEAU
      1.1.   PÅ GRUNDLAG AF DE KVANTITATIVE KRITERIER I ARTIKEL 10a, STK. 15 OG 16, I DIREKTIV 2003/87/EF
      
      
                  NACE-kode
               
               
                  Beskrivelse
               
            
                  1010
               
               
                  Udvinding og agglomerering af stenkul
               
            
                  1430
               
               
                  Udvinding af mineraler til fremstilling af kemiske produkter og gødningsstoffer
               
            
                  1597
               
               
                  Fremstilling af malt
               
            
                  1711
               
               
                  Forbehandling og spinding af bomuldsfibre
               
            
                  1810
               
               
                  Fremstilling af arbejdsbeklædning
               
            
                  2310
               
               
                  Fremstilling af koks mv.
               
            
                  2413
               
               
                  Fremstilling af andre uorganiske kemiske grundstoffer
               
            
                  2414
               
               
                  Fremstilling af andre organiske kemiske grundstoffer
               
            
                  2415
               
               
                  Fremstilling af gødningsstoffer og nitrogenprodukter
               
            
                  2417
               
               
                  Fremstilling af syntetisk rågummi
               
            
                  2710
               
               
                  Fremstilling af råjern og råstål samt jernlegeringer
               
            
                  2731
               
               
                  Koldtrækning
               
            
                  2742
               
               
                  Fremstilling af aluminium
               
            
                  2744
               
               
                  Fremstilling af kobber
               
            
                  2745
               
               
                  Anden fremstilling af ikke-jernholdige metaller
               
            
                  2931
               
               
                  Fremstilling af landbrugstraktorer
               
            1.2.   PÅ GRUNDLAG AF DE KVANTITATIVE KRITERIER I ARTIKEL 10a, STK. 15, I DIREKTIV 2003/87/EF
      
      
                  NACE-kode
               
               
                  Beskrivelse
               
            
                  1562
               
               
                  Fremstilling af stivelse og stivelsesprodukter
               
            
                  1583
               
               
                  Fremstilling af sukker
               
            
                  1595
               
               
                  Fremstilling af andre ikke-destillerede gærede drikkevarer
               
            
                  1592
               
               
                  Fremstilling af ætylalkohol af gærede råvarer
               
            
                  2112
               
               
                  Fremstilling af papir og pap
               
            
                  2320
               
               
                  Fremstilling af raffinerede mineralolieprodukter
               
            
                  2611
               
               
                  Fremstilling af planglas
               
            
                  2613
               
               
                  Fremstilling af flasker, drikkeglas mv.
               
            
                  2630
               
               
                  Fremstilling af keramiske teglsten og gulvfliser
               
            
                  2721
               
               
                  Fremstilling af støbejernsrør
               
            
                  2743
               
               
                  Fremstilling af bly, zink og tin
               
            1.3.   PÅ GRUNDLAG AF DE KVANTITATIVE KRITERIER I ARTIKEL 10a, STK. 16, LITRA a), I DIREKTIV 2003/87/EF
      
      
                  NACE-kode
               
               
                  Beskrivelse
               
            
                  2651
               
               
                  Fremstilling af cement
               
            
                  2652
               
               
                  Fremstilling af kalk
               
            1.4.   PÅ GRUNDLAG AF DE KVANTITATIVE KRITERIER I ARTIKEL 10a, STK. 16, LITRA b), I DIREKTIV 2003/87/EF
      
      
                  NACE-kode
               
               
                  Beskrivelse
               
            
                  1110
               
               
                  Udvinding af råolie og naturgas
               
            
                  1310
               
               
                  Brydning af jernmalm
               
            
                  1320
               
               
                  Brydning af ikke-jernholdige metalmalme undtagen uran- og thoriummalme
               
            
                  1411
               
               
                  Brydning af pyntesten og sten til bygge- og anlægsvirksomhed
               
            
                  1422
               
               
                  Udvinding af ler og kaolin
               
            
                  1450
               
               
                  Anden råstofudvinding i.a.n.
               
            
                  1520
               
               
                  Forarbejdning og konservering af fisk og fiskeprodukter
               
            
                  1541
               
               
                  Fremstilling af rå olier og fedtstoffer
               
            
                  1591
               
               
                  Fremstilling af destillerede alkoholiske drikkevarer
               
            
                  1593
               
               
                  Fremstilling af vin
               
            
                  1712
               
               
                  Forbehandling og spinding af uldfibre
               
            
                  1713
               
               
                  Forbehandling og spinding af kamgarnsfibre
               
            
                  1714
               
               
                  Forbehandling og spinding af hørfibre
               
            
                  1715
               
               
                  Tvinding og forbehandling af silke, herunder også schappesilke, samt tvinding og teksturering af syntetiske og regenererede filamentgarner
               
            
                  1716
               
               
                  Fremstilling af sytråd
               
            
                  1717
               
               
                  Forbehandling og spinding af andre tekstilfibre
               
            
                  1721
               
               
                  Vævning af bomuld
               
            
                  1722
               
               
                  Vævning af uld
               
            
                  1723
               
               
                  Vævning af kamgarn
               
            
                  1724
               
               
                  Vævning af silke
               
            
                  1725
               
               
                  Anden tekstilvævning
               
            
                  1740
               
               
                  Fremstilling af færdige tekstilvarer undtagen beklædningsartikler
               
            
                  1751
               
               
                  Fremstilling af tæpper
               
            
                  1752
               
               
                  Fremstilling af reb, tovværk, sejlgarn og netstoffer
               
            
                  1753
               
               
                  Fremstilling af fiberdug og varer af fiberdug undtagen beklædningsartikler
               
            
                  1754
               
               
                  Fremstilling af andre tekstiler i.a.n.
               
            
                  1760
               
               
                  Fremstilling af trikotagestoffer
               
            
                  1771
               
               
                  Fremstilling af strikkede og hæklede strømpevarer
               
            
                  1772
               
               
                  Fremstilling af strikkede og hæklede pullovere, cardigans og lignende varer
               
            
                  1821
               
               
                  Fremstilling af arbejdsbeklædning
               
            
                  1822
               
               
                  Fremstilling af anden yderbeklædning
               
            
                  1823
               
               
                  Fremstilling af underbeklædning
               
            
                  1824
               
               
                  Fremstilling af andre beklædningsartikler samt tilbehør i.a.n.
               
            
                  1830
               
               
                  Beredning og farvning af pelsskind; fremstilling af varer af pelsskind
               
            
                  1910
               
               
                  Garvning og beredning af læder
               
            
                  1920
               
               
                  Fremstilling af tasker, kufferter, sadelmagervarer mv.
               
            
                  1930
               
               
                  Fremstilling af fodtøj
               
            
                  2010
               
               
                  Udsavning og høvling af træ; imprægnering af træ
               
            
                  2052
               
               
                  Fremstilling af varer af kork, strå og flettematerialer
               
            
                  2111
               
               
                  Fremstilling af papirmasse
               
            
                  2124
               
               
                  Fremstilling af tapet
               
            
                  2215
               
               
                  Anden udgivervirksomhed
               
            
                  2330
               
               
                  Oparbejdning af nukleart brændsel
               
            
                  2412
               
               
                  Fremstilling af farvestoffer og pigmenter
               
            
                  2420
               
               
                  Fremstilling af pesticider og andre agrokemiske produkter
               
            
                  2441
               
               
                  Fremstilling af farmaceutiske råvarer
               
            
                  2442
               
               
                  Fremstilling af farmaceutiske præparater
               
            
                  2452
               
               
                  Fremstilling af parfume og toiletmidler
               
            
                  2463
               
               
                  Fremstilling af æteriske olier
               
            
                  2464
               
               
                  Fremstilling af fotokemiske produkter
               
            
                  2465
               
               
                  Fremstilling af uindspillede medier
               
            
                  2466
               
               
                  Fremstilling af andre kemiske produkter i.a.n.
               
            
                  2470
               
               
                  Fremstilling af kemofibre
               
            
                  2511
               
               
                  Fremstilling af gummidæk og gummislanger
               
            
                  2615
               
               
                  Fremstilling og bearbejdning af andet glas (herunder teknisk glas)
               
            
                  2621
               
               
                  Fremstilling af keramiske husholdningsartikler og pyntegenstande
               
            
                  2622
               
               
                  Fremstilling af keramiske sanitetsartikler
               
            
                  2623
               
               
                  Fremstilling af keramiske isolatorer og isoleringsdele
               
            
                  2624
               
               
                  Fremstilling af andre keramiske produkter til teknisk brug
               
            
                  2625
               
               
                  Fremstilling af andre keramiske produkter
               
            
                  2626
               
               
                  Fremstilling af ildfaste keramiske produkter
               
            
                  2681
               
               
                  Fremstilling af slibemidler
               
            
                  2722
               
               
                  Fremstilling af stålrør
               
            
                  2741
               
               
                  Fremstilling af ædelmetaller
               
            
                  2861
               
               
                  Fremstilling af bestik, skære- og klipperedskaber
               
            
                  2862
               
               
                  Fremstilling af håndværktøj
               
            
                  2874
               
               
                  Fremstilling af lukkeanordninger, bolte, skruer, møtrikker, kæder og fjedre
               
            
                  2875
               
               
                  Fremstilling af andre færdige metalprodukter i.a.n.
               
            
                  2911
               
               
                  Fremstilling af motorer og turbiner undtagen motorer til flyvemaskiner, motorkøretøjer og knallerter
               
            
                  2912
               
               
                  Fremstilling af pumper og kompressorer
               
            
                  2913
               
               
                  Fremstilling af haner og ventiler
               
            
                  2914
               
               
                  Fremstilling af lejer, tandhjul, tandhjulsludvekslinger og drivelementer
               
            
                  2921
               
               
                  Fremstilling af ovne og fyringsaggregater
               
            
                  2923
               
               
                  Fremstilling af køle- og ventilationsanlæg (til industriel brug)
               
            
                  2924
               
               
                  Fremstilling af andre maskiner til generelle formål i.a.n.
               
            
                  2932
               
               
                  Fremstilling af andre maskiner til land- og skovbrug
               
            
                  2941
               
               
                  Fremstilling af håndholdt motordrevet værktøj
               
            
                  2942
               
               
                  Fremstilling af andre værktøjsmaskiner til metalforarbejdning
               
            
                  2943
               
               
                  Fremstilling af andre værktøjsmaskiner
               
            
                  2951
               
               
                  Fremstilling af maskiner til metalindustrien
               
            
                  2952
               
               
                  Fremstilling af maskiner til udvindingsindustrien samt bygge- og anlægssektoren
               
            
                  2953
               
               
                  Fremstilling af maskiner til nærings- og nydelsesmiddelindustrien
               
            
                  2954
               
               
                  Fremstilling af maskiner til produktion af tekstiler, beklædningsartikler og læder
               
            
                  2955
               
               
                  Fremstilling af maskiner til papir- og papindustrien
               
            
                  2956
               
               
                  Fremstilling af andre maskiner til specielle formål i.a.n.
               
            
                  2960
               
               
                  Fremstilling af våben og ammunition
               
            
                  2971
               
               
                  Fremstilling af elektriske husholdningsapparater
               
            
                  3001
               
               
                  Fremstilling af kontormaskiner
               
            
                  3002
               
               
                  Fremstilling af edb-maskiner og andet edb-udstyr
               
            
                  3110
               
               
                  Fremstilling af elektriske motorer, generatorer og transformatorer
               
            
                  3120
               
               
                  Fremstilling af elektriske fordelings- og kontrolapparater
               
            
                  3130
               
               
                  Fremstilling af isolerede ledninger og kabler
               
            
                  3140
               
               
                  Fremstilling af akkumulatorer, primærelementer og primærbatterier
               
            
                  3150
               
               
                  Fremstilling af belysningsarmaturer og elektriske glødelamper
               
            
                  3162
               
               
                  Fremstilling af andet elektrisk og elektronisk udstyr i.a.n.
               
            
                  3210
               
               
                  Fremstilling af elektronrør og andre elektroniske komponenter
               
            
                  3220
               
               
                  Fremstilling af sendere til fjernsyn og radiofoni samt apparater til trådtelefoni og trådtelegrafi
               
            
                  3230
               
               
                  Fremstilling af modtagere til fjernsyn og radiofoni samt af apparater til optagelse og gengivelse af lyd eller videosignaler samt tilhørende varer
               
            
                  3310
               
               
                  Fremstilling af medicinsk og kirurgisk udstyr samt ortopædiske artikler
               
            
                  3320
               
               
                  Fremstilling af instrumenter og apparater til måling, kontrol, afprøvning, navigation og andre formål, undtagen industrielle processtyringsanlæg
               
            
                  3340
               
               
                  Fremstilling af optiske instrumenter og fotografisk udstyr
               
            
                  3350
               
               
                  Fremstilling af ure
               
            
                  3511
               
               
                  Bygning og reparation af skibe
               
            
                  3512
               
               
                  Bygning og reparation af både til lystsejlads og sport
               
            
                  3530
               
               
                  Fremstilling af luft- og rumfartøjer
               
            
                  3541
               
               
                  Fremstilling af motorcykler
               
            
                  3542
               
               
                  Fremstilling af cykler
               
            
                  3543
               
               
                  Fremstilling af invalidekøretøjer
               
            
                  3550
               
               
                  Fremstilling af andre transportmidler i.a.n.
               
            
                  3621
               
               
                  Prægning af mønter
               
            
                  3622
               
               
                  Fremstilling af smykker, guld- og sølvvarer o.l.
               
            
                  3630
               
               
                  Fremstilling af musikinstrumenter
               
            
                  3640
               
               
                  Fremstilling af sportsrekvisitter
               
            
                  3650
               
               
                  Fremstilling af spil og legetøj
               
            
                  3661
               
               
                  Fremstilling af bijouterivarer
               
            
                  3662
               
               
                  Fremstilling af koste og børster
               
            
                  3663
               
               
                  Fremstilling af øvrige varer i.a.n.
               
            2.   PÅ LAVERE NIVEAU END NACE-4 PÅ GRUNDLAG AF DE KVANTITATIVE KRITERIER I ARTIKEL 10a, STK. 15 OG 16, I DIREKTIV 2003/87/EF
      
                  Prodcom-kode
               
               
                  Beskrivelse
               
            
                  15331427
               
               
                  Tomater, konserveret på anden måde end med eddike eller eddikesyre, tørstof ≥ 12 vægt %, undtagen hele eller i stykker
               
            
                  155120
               
               
                  Mælk og fløde i faste former
               
            
                  155153
               
               
                  Casein
               
            
                  155154
               
               
                  Lactose og lactosesirup
               
            
                  15891333
               
               
                  Tørgær, til bagning, levende
               
            
                  24111150
               
               
                  Hydrogen (herunder produktion af hydrogen i kombination med syntesegas)
               
            
                  24111160
               
               
                  Nitrogen
               
            
                  24111170
               
               
                  Oxygen
               
            
                  243021
               
               
                  Tilberedte pigmenter, tilberedte opakiseringsmidler og tilberedte porcelæns-, glas- og emaljefarver, ikke-frittet glasur- og emaljemasse, engober, flydende glasmetalpræparater og lignende præparater; glasfritte
               
            
                  24621030
               
               
                  Gelatine og gelatinederivater, undtagen caseinlim
               
            
                  261411
               
               
                  Fiberbånd, rovings, garn og afhuggede tråde, af glas
               
            
                  26821400
               
               
                  Kunstig grafit; kolloid eller semi-kolloid grafit; præparater på basis af grafit eller andet kul
               
            
                  26821620
               
               
                  Ekspanderet vermiculit, ekspanderet ler, skumslagger o.l. Ekspanderede mineralske stoffer, også blandet
               
            3.   PÅ NACE-4-NIVEAU PÅ GRUNDLAG AF DE KVALITATIVE KRITERIER I ARTIKEL 10a, STK. 17, I DIREKTIV 2003/87/EF
      
                  NACE-kode
               
               
                  Beskrivelse
               
            
                  1730
               
               
                  Færdigbehandling af tekstiler
               
            
                  2020
               
               
                  Fremstilling af finerplader; fremstilling af krydsfiner, møbelplader, spånplader, fiberplader og andre plader
               
            
                  2416
               
               
                  Fremstilling af basisplast
               
            
                  2751
               
               
                  Støbning af jernprodukter
               
            
                  2753
               
               
                  Støbning af letmetalprodukter